ከ1997 እና 1953 የእነ መንግስቱ ንዋይ እንቅስቃሴ ጋር ማመሳሰል ይቻላል፡፡ እነ መንግስቱ ንዋይ ዓላማቸውን ይዘው የሚሄዱ ወጣቶችን ነበር ያነቁት። በ1997 ላይም የታሰርነውና ፓርቲያችን የፈረሰው ሳንተኩስ ሳንገድል፣ በግፍ ነበር፡፡ የእነ መንግስቱ ንዋይ እንቅስቃሴ የፈጠረው ተፅዕኖ እየተስፋፋ መጥቶ በመጨረሻ ንጉሱን ጭንቀት ውስጥ ነበር የከተተው፡፡ ጠቅላይ ሚኒስትሮች ተተካክተው ነበር፡፡ ህዝቡ ደግሞ ሂደቱን እየተሳተፈ ይከታተል ነበር፡፡ አሁንም ያለው ስሜት የዚያ አይነት ነው፡፡ የህዝብ ግፊት አለ፤ ጠቅላይ ሚኒስትሩም ለመልቀቅ ማመልከቻ አስገብተዋል። በዚህ በእጅጉ ይመሳሰላል፡፡ ይሄን ሁኔታ በጥንቃቄና በብልሀት ካልያዝነው፣ የ1966 እጣ ፈንታ ሊያጋጥም ይችላል። ሀገሪቱንም ወዳልታሰበ ውድቀት ልንወስዳት እንችላለን።
